
DR.30.9.2004 41 

 

  

 

Jumaat, kerana setiap minggu kita tahu kepada penganut agama Islam yang terdiri 
daripada lelaki yang sudah akil baligh adalah wajib untuk hadir ke masjid 
bersembahyang Jumaat dan mendengar khutbah.   

Tetapi apabila khutbah ini disampaikan dalam bahasa yang sukar untuk 
difahami akibat daripada khatib yang membaca khutbah itu adalah orang yang agak 
lama membaca sebutan yang tidak tepat contohnya perkataan ‘h’ itu dibaca sebagai 
‘aedes’ dan perkataan ‘khayal’ itu disebut sebagai ‘khiyal’ dan sebagainya telah 
membawa pengertian yang salah dan cara penyampaiannya pula telah menjemukan 
para jemaah.   

 Ini sudah tentu tidak mencapai satu objektif yang dikehendaki semasa kita 
menghadiri sembahyang.  Selain daripada itu, ada juga masalah lain yang ada di 
masjid-masjid yang terdiri daripada ahli-ahli jawatankuasa yang tidak begitu berfungsi 
dengan sebaiknya.  Apabila pembesar-pembesar suara yang ada di masjid-masjid 
kadang-kadang kita mendengar khutbah-khutbah ini disampaikan dalam bentuk yang 
baik tetapi pembesar suara yang bermasalah sehingga tidak dapat difahami dengan 
begitu jelas. 

 Begitu juga kita melihat pada hari ini kita sudah berada di era zaman teknologi 
yang canggih.  Adalah tidak munasabah di masjid-masjid yang besar kita mendengar 
khutbah sepatutnya sebagaimana kita lihat di dalam Dewan yang mulia ini kita ada TV, 
CCTV dan sebagainya yang mampu untuk dilihat oleh para jemaah dari segi 
pembacaan khutbah dan sebagainya di dalam masjid. 

 Oleh sebab itu saya suka mencadangkan kepada kementerian yang terbabit 
supaya permasalahan ini dapat kita pertingkatkan dan juga imam-imam ataupun khatib 
yang lama ini sepatutnya tidak diberi tugas untuk membaca khutbah.  Bolehlah beliau 
ini untuk mengimamkan sembahyang dan perkara-perkara lain yang tidak berkait 
dengan khutbah Jumaat.  Begitu juga dengan khutbah dua hari raya. 

 Tuan Pengerusi, perkara yang kedua yang ingin saya sentuh di sini ialah 
berkait dengan amalan guaman.  Di negara kita, amalan guaman ini adalah merupakan 
amalan yang berbentuk profesional ataupun yang berbentuk perkhidmatan (service 
oriented), dengan izin.  Tetapi malang saya yang selama ini, sebelum ini berkhidmat 
dalam bidang guaman ini berdepan dengan beberapa persoalan kerana kita sedar di 
negara kita masing-masing mencari kemajuan tetapi etika sebagai peguam yang ada di 
negara kita ini sepatutnya dijaga supaya profesion guaman ini sentiasa terpelihara.   

Kalau kita datang ke Dewan ini mempersalahkan kerajaan tetapi dalam masa 
yang sama terdiri juga daripada peguam-peguam yang ada di dalam negara kita ini 
mengamalkan etika yang tidak betul sebagaimana yang dikehendaki oleh amalan 
guaman adalah tidak patut kita biarkan.  Contohnya di dalam amalan guaman kita 
sudah ada Solicitor’s Remuneration Order sebagai satu habuan peguam yang 
menjalankan sesuatu tugas berkait dengan perkhidmatan.  Tetapi dari segi peratusnya, 
saya percaya ramai di kalangan peguam yang sudah tidak lagi mematuhi arahan 
tersebut. 

 Apabila mereka ini bertembung dengan kerja-kerja terutamanya daripada 
kerja-kerja asing daripada bank banyak berlaku yang telah saya dengar suara-suara 
daripada peguam yang mengadu kerana sesetengah pengurus bank memberi tugas 
untuk melaksanakan kerja-kerja berkait dengan perjanjian, pindah milik, gadaian dan 
sebagainya menentukan percentage yang perlu dipotong daripada peguam yang 
berkenaan.  Mahu tidak mahu perkara ini terus berlaku dan sehingga 50% perlu 
dipotong dan sudah pasti perkara ini adalah bercanggah dengan Solicitor’s 
Remuneration Order. 

 Selain daripada itu terdapat juga kerja-kerja yang terlibat di dalam kes-kes 
kemalangan jalan raya, berlaku perebutan kes di kalangan peguam sehingga boleh 
menyebabkan  tertangguhnya sesuatu kes di mahkamah kerana kadang-kadang 
terdapat tiga representasi di mahkamah yang melibatkan orang yang sama ataupun 
pelanggan yang sama sehingga mahkamah terpaksa menangguhkan kes bagi 
menentukan siapakah peguam yang sebenarnya untuk mengendalikan kes tersebut. 

Ini biasanya berlaku di dalam kes-kes kemalangan jalan raya ataupun kes-kes 
sivil dan ini kadang-kadang menjadi keterlaluan.  Sesetengah kes yang sedang di 
dalam perbicaraan, tiba-tiba muncul peguam lain yang mengadu ataupun yang 
mengaku beliau adalah peguam yang baru dilantik oleh pelanggan mereka. 



Jumaat, kerana setiap minggu kita tahu kepada penganut agama Islam yang terdiri daripada lelaki yang sudah akil baligh adalah wajib untuk hadir ke masjid bersembahyang Jumaat dan mendengar khutbah. Tetapi apabila khutbah ini disampaikan dalam bahasa yang sukar untuk difahami akibat daripada khatib yang membaca khutbah itu adalah orang yang agak lama membaca sebutan yang tidak tepat contohnya perkataan 'h' itu dibaca sebagai 'aedes' dan perkataan 'khayal' itu disebut sebagai 'khiyal' dan sebagainya telah membawa pengertian yang salah dan cara penyampaiannya pula telah menjemukan para jemaah. Ini sudah tentu tidak mencapai satu objektif yang dikehendaki semasa kita menghadiri sembahyang. Selain daripada itu, ada juga masalah lain yang ada di masjid-masjid yang terdiri daripada ahli-ahli jawatankuasa yang tidak begitu berfungsi dengan sebaiknya. Apabila pembesar-pembesar suara yang ada di masjid-masjid kadang-kadang kita mendengar khutbah-khutbah ini disampaikan dalam bentuk yang baik tetapi pembesar suara yang bermasalah sehingga tidak dapat difahami dengan begitu jelas. Begitu juga kita melihat pada hari ini kita sudah berada di era zaman teknologi yang canggih. Adalah tidak munasabah di masjid-masjid yang besar kita mendengar khutbah sepatutnya sebagaimana kita lihat di dalam Dewan yang mulia ini kita ada TV, CCTV dan sebagainya yang mampu untuk dilihat oleh para jemaah dari segi pembacaan khutbah dan sebagainya di dalam masjid. Oleh sebab itu saya suka mencadangkan kepada kementerian yang terbabit supaya permasalahan ini dapat kita pertingkatkan dan juga imam-imam ataupun khatib yang lama ini sepatutnya tidak diberi tugas untuk membaca khutbah. Bolehlah beliau ini untuk mengimamkan sembahyang dan perkara-perkara lain yang tidak berkait dengan khutbah Jumaat. Begitu juga dengan khutbah dua hari raya. Tuan Pengerusi, perkara yang kedua yang ingin saya sentuh di sini ialah berkait dengan amalan guaman. Di negara kita, amalan guaman ini adalah merupakan amalan yang berbentuk profesional ataupun yang berbentuk perkhidmatan (service oriented), dengan izin. Tetapi malang saya yang selama ini, sebelum ini berkhidmat dalam bidang guaman ini berdepan dengan beberapa persoalan kerana kita sedar di negara kita masing-masing mencari kemajuan tetapi etika sebagai peguam yang ada di negara kita ini sepatutnya dijaga supaya profesion guaman ini sentiasa terpelihara. Kalau kita datang ke Dewan ini mempersalahkan kerajaan tetapi dalam masa yang sama terdiri juga daripada peguam-peguam yang ada di dalam negara kita ini mengamalkan etika yang tidak betul sebagaimana yang dikehendaki oleh amalan guaman adalah tidak patut kita biarkan. Contohnya di dalam amalan guaman kita sudah ada Solicitor's Remuneration Order sebagai satu habuan peguam yang menjalankan sesuatu tugas berkait dengan perkhidmatan. Tetapi dari segi peratusnya, saya percaya ramai di kalangan peguam yang sudah tidak lagi mematuhi arahan tersebut. Apabila mereka ini bertembung dengan kerja-kerja terutamanya daripada kerja-kerja asing daripada bank banyak berlaku yang telah saya dengar suara-suara daripada peguam yang mengadu kerana sesetengah pengurus bank memberi tugas untuk melaksanakan kerja-kerja berkait dengan perjanjian, pindah milik, gadaian dan sebagainya menentukan percentage yang perlu dipotong daripada peguam yang berkenaan. Mahu tidak mahu perkara ini terus berlaku dan sehingga 50% perlu dipotong dan sudah pasti perkara ini adalah bercanggah dengan Solicitor's Remuneration Order. Selain daripada itu terdapat juga kerja-kerja yang terlibat di dalam kes-kes kemalangan jalan raya, berlaku perebutan kes di kalangan peguam sehingga boleh menyebabkan tertangguhnya sesuatu kes di mahkamah kerana kadang-kadang terdapat tiga representasi di mahkamah yang melibatkan orang yang sama ataupun pelanggan yang sama sehingga mahkamah terpaksa menangguhkan kes bagi menentukan siapakah peguam yang sebenarnya untuk mengendalikan kes tersebut. Ini biasanya berlaku di dalam kes-kes kemalangan jalan raya ataupun kes-kes sivil dan ini kadang-kadang menjadi keterlaluan. Sesetengah kes yang sedang di dalam perbicaraan, tiba-tiba muncul peguam lain yang mengadu ataupun yang mengaku beliau adalah peguam yang baru dilantik oleh pelanggan mereka.